La Biblioteca Infantil proposa una nova Animació Lectora sobre el respecte i la cura al medi ambient
2025-07-24

La Biblioteca Infantil de Burjassot està centrant les activitats d’Animació Lectora i foment de la lectura del mes de juny en l’educació i la conscienciació mediambiental. Així, per al dilluns 16 de juny, a les 18.00 hores, ha programat una divertida activitat en la qual les tortugues seran les protagonistes.

Partint del llibre de Becky Davies, La tortuga y el mar, els xiquets i xiquetes participants tindran l’oportunitat de commemorar el Dia Internacional de la Tortuga Marina, sense oblidar el Dia Mundial del Medi Ambient, que es va commemorar el passat 5 de juny.

Amb el suport del conte, des de l’equip de Biblioteques pretén crear consciència entre els més menuts sobre la importància de cuidar el medi ambient perquè es puguen continuar veient a les tortugues marines nadant o visitant les platges.

Després del conte, els participants podran conéixer més curiositats o característiques de les tortugues marines i fer un llibre acordió amb el cicle de la vida de la tortuga marina.